Държавен вестник, бр. 24, 2020 г., стр. 5

БРОЙ  24	
Д Ъ Р Ж А В Е Н  В Е С Т Н И К 	
СТР.  5  
границите на защитената зона са налични и се 
съхраняват в Министерството на околната среда 
и водите, РИОСВ – Благоевград, РИОСВ – Пер-
ник, РИОСВ – София, РИОСВ – Пазарджик, и 
на интернет страницата на информационната 
система за защитените зони от екологична мрежа 
Натура 2000.
6. В границите на защитената зона се забра-
нява:
6.1. промяната на начина на трайно ползване, 
разораването, залесяването и превръщането в 
трайни насаждения на ливади, пасища и мери 
при ползването на земеделските земи като такива;
6.2. употребата на пестициди, минерални, 
листоподхранващи и микроторове, както и 
на биологично активни вещества, които не са 
получили биологична и токсикологична регис-
трация от специализираните комисии и съвети 
към Министерството на земеделието, храните 
и горите, Министерството на здравеопазването 
и Министерството на околната среда и водите;
6.3. употребата на минерални торове в пасища, 
мери, изоставени орни земи и горски територии, 
както и на продукти за растителна защита от 
професионална категория на употреба освен при 
каламитет и епифитотия;
6.4. палене на стърнища, слогове, крайпътни 
ивици и площи със суха растителност;
6.5. косенето на ливадите от периферията 
към центъра с бързо движеща се техника и 
преди 15 юли;
6.6. въвеждане в природата и умишлено раз-
пространяване на неместни видове;
6.7. търсене и проучване на общоразпростра-
нени полезни изкопаеми (строителни и скално-
облицовъчни материали), разкриване на нови и 
разширяване на концесионните площи за добив 
на общоразпространени полезни изкопаеми 
(строителни и скалнооблицовъчни материали), 
с изключение на тези, за които към датата на 
обнародване на заповедта в „Държавен вестник“ 
има започната процедура за предоставяне на раз-
решения за търсене и/или проучване, и/или за 
предоставяне на концесия за добив по Закона за 
подземните богатства и по Закона за концесиите, 
или е започнала процедура за съгласуването им 
по реда на глава шеста от Закона за опазване на 
околната среда и/или чл. 31 от Закона за биоло-
гичното разнообразие, или е подадено заявление 
за регистриране на търговско откритие;
6.8. движение на МПС извън съществуващи пъ-
тища (вкл. горски, селскостопански, ведомствени 
такива) в неурбанизирани територии освен при 
бедствия, извънредни ситуации и за провеждане 
на селскостопански, горскостопански, ловносто-
пански, противопожарни, аварийни, спасителни 
и контролни дейности или по предварително 
съгласувани със съответната РИОСВ маршрути;
6.9. повреждане или унищожаване на токовища 
на глухара и провеждане на горскостопански, 
строителни и ремонтни работи в района на трайно 
установените места за размножаване на глухар 
през размножителния период (март – юли).
7. При маркирането на насаждения за сеч 
да се запазват най-малко 3 бр. дървета на 
хектар с диаметър над 20 см на височина 130 
см с цел осигуряване на биотопна дървесина. 
Определените биотопни дървета се обозначават 
с траен знак.
8. При стопанисването на горите с естествен 
произход в зоната да се запазва мъртва дървесина 
от 8 до 10 на сто от запаса на насажденията, с 
изключение на горите с висока степен на по-
жарна опасност.
9. Мерки за постигане целите на опазване на 
защитената зона са определени или могат да се 
определят също във:
9.1. решения, издавани по реда на чл. 31 от 
Закона за биологичното разнообразие;
9.2. горскостопанските и ловностопанските 
планове и програми;
9.3. плановете за управление на речните 
басейни в Дунавски, Западнобеломорски и Из-
точнобеломорски район за басейново управление 
на водите;
9.4. националния план за действие за енергията 
от възобновяеми източници;
9.5. планове за действие за видове и планове 
за управление на защитени територии;
9.6. други планови, програмни и стратегичес- 
ки документи.
10. Режим на дейности, подлежащи на съ-
гласуване/одобрение: планове, програми, про-
екти и инвестиционни предложения, които не 
са непосредствено свързани или необходими 
за управлението на защитените зони и които 
поотделно или във взаимодействие с други 
планове, програми, проекти или инвестиционни 
предложения могат да окажат значително от-
рицателно въздействие върху защитените зони, 
се подлагат на оценка за съвместимостта им 
с предмета и целите на опазване на съответ-
ната защитена зона съгласно чл. 31 от Закона 
за биологичното разнообразие и наредбата по 
чл. 31а от същия закон. 
11. Настоящата заповед не отменя забраните 
и ограниченията на дейности, наложени по 
силата на други нормативни и администра-
тивни актове.
12. Защитените територии, обявени по реда 
на Закона за защитените територии, попадащи 
изцяло или частично в границата на защитена 
зона BG0002129 „Рила буфер“, запазват статута, 
категорията, границите и режимите си на опазва-
не. Горното не отменя прилагането на забраните 
и ограниченията по настоящата заповед за тези 
територии. 
13. Нарушителите на тази заповед се наказват 
съгласно административнонаказателните разпо-
редби на Закона за биологичното разнообразие.
14. Защитена зона BG0002129 „Рила буфер“ да 
се впише в регистрите на защитените зони, водени 
в МОСВ, РИОСВ – Благоевград, РИОСВ – Пер-
ник, РИОСВ – София, и РИОСВ - Пазарджик.
15. Заповедта влиза в сила от обнародването 
є в „Държавен вестник“.
16. Заповедта не подлежи на обжалване.
Министър:  
Е. Димитров